Ρικ Ράιορνταν

Ο Ρίτσαρντ Ρούσελ "Ρικ" Ράιορνταν (Richard Russell "Rick" Riordan, Jr, 5 Ιουνίου 1964) είναι ο Αμερικανός συγγραφέας της best-seller σειράς βιβλίων Ο Πέρσι Τζάκσον και οι Ολύμπιοι, ενώ best-seller έχει γίνει και η σειρά βιβλίων Τα 39 Στοιχεία, της οποίας ήταν ο εμπνευστής και έγραψε το πρώτο από τα δέκα βιβλία, τον Λαβύρινθο των Σκελετών, καθώς και η τριλογία Τα Χρονικά των Κέιν, η οποία ασχολείται κυρίως με την Αιγυπτιακή μυθολογία. Επίσης, σχεδιάζει να γράψει μια σειρά βασισμένη στην Σκανδιναβική μυθολογία.

 Ο Ράιορνταν γεννήθηκε και μεγάλωσε στο Σαν Αντόνιο, στο Τέξας, και αποφοίτησε από το Πανεπιστήμιο του Τέξας. Δίδασκε Αγγλικά και Κοινωνικές Επιστήμες για οκτώ χρόνια στο Σαν Φρανσίσκο. Ο Ράιορνταν έχει γράψει διάφορες επιτυχημένες σειρές βιβλίων. Η πολυβραβευμένη σειρά μυστηρίου Tres Navarre για ενήλικες ακολουθεί τις ταχύρυθμες περιπέτειες ενός πολυμαθούς Τεξανού ιδιωτικού ντετέκτιβ. Το έργο του Ο Πέρσι Τζάκσον και οι Ολύμπιοι αφορά έναν δωδεκάχρονο ο οποίος ανακαλύπτει πως είναι ο γιος ενός αρχαίου Έλληνα θεού, του Ποσειδώνα. Η Twentieth Century Fox αγόρασε τα δικαιώματα της ταινίας και κυκλοφόρησε μια ταινία μεγάλου μήκους στις 12 Φεβρουαρίου του 2010. Ακολουθώντας την επιτυχία του Πέρσι Τζάκσον, ο Ρικ Ράιορνταν εξέδωσε Τα Χρονικά των Κέιν, τα οποία αναπαριστούν ένα σύγχρονο Αιγυπτιακό πάνθεο και τις περιπέτειες των δύο νεαρών αδερφών που πρωταγωνιστούν. Το πρώτο βιβλίο, Η Κόκκινη Πυραμίδα, κυκλοφόρησε στις 4 Μαΐου του 2010 και στην Ελλάδα τον Απρίλιο του 2013: το σίκουελ, Ο Πύρινος Θρόνος, κυκλοφόρησε στις 3 Μαΐου του 2011 και στην Ελλάδα τον Οκτώβριο του 2013. Το τρίτο και τελευταίο βιβλίο της σειράς, Η Σκιά του Ερπετού, κυκλοφόρησε την 1 Μαΐου του 2012 και στην Ελλάδα τον Φεβρουάριο του 2014. Ο Ράιορνταν επίσης έγραψε μια σειρά η οποία αποτελεί συνέχεια της σειράς Ο Πέρσι Τζάκσον και οι Ολύμπιοι, την The Heroes of Olympus, η οποία δεν έχει μεταφραστεί ακόμα στα ελληνικά . Το πρώτο βιβλίο, The Lost Hero, κυκλοφόρησε στις Η.Π.Α. στις 12 Οκτωβρίου του 2010: το σίκουελ, The Son of Neptune, κυκλοφόρησε στις 4 Οκτωβρίου του 2011, το τρίτο βιβλίο, The Mark of Athena, στις 2 Οκτωβρίου του 2012, το τέταρτο, The House of Hades, στις 8 Οκτωβρίου του 2013, και το πέμπτο βιβλίο, The Blood of Olympus, το Φθινόπωρο του 2014. Ο Ριόρνταν έγραψε τις δύο σειρές ταυτόχρονα: ενώ ολοκλήρωσε Τα Χρονικά των Κέιν, μια τριλογία, συνέχισε να γράφει το The Heroes of Olympus, μία πενταλόγια. Ο Ράιορνταν επίσης συνέβαλλε στη συγγραφή της παιδικής σειράς βιβλίων Τα 39 Στοιχεία: ήταν ο εμπνευστής της σειράς και επίσης έγραψε κάποια από τα βιβλία της, συμπεριλαμβάνοντας το Ο Λαβύρινθος των Σκελετών, το πρώτο βιβλίο της σειράς, το οποίο ήταν στην κορυφή της λίστας best-seller των New York Times στις 28 Σεπτεμβρίου του 2008. Ο Ράιορνταν έχει επίσης δημοσιεύσει άλλη μια σειρά βασισμένη στη Σκανδιναβική μυθολογία ονόματι Magnus Chase and the gods of Asgard ξεκινώντας το 2015. Ο Ρικ Ριόρνταν ζει στη Βοστόνη, στη Μασαχουσέτη με τη σύζυγο του Μπέκι και τους δύο τους γιους, Πάτρικ και Χάλεϊ. Ο Πέρσι Τζάκσον και η κλοπή της αστραπής. Στα αγγλικά: Percy Jackson & the Olympians:The Lightning Thief Κυκλοφορία πρώτων αγγλικών εκδόσεων: 1 Απριλίου, 2005 Κυκλοφορία ελληνικής έκδοσης: Δεκέμβριος 2009 Ο Πέρσι Τζάκσον και η θάλασσα των τεράτων. Στα αγγλικά: Percy Jackson & the Olympians:The Sea of Monsters Κυκλοφορία πρώτων αγγλικών εκδόσεων: 3 Μαΐου, 2006 Κυκλοφορία ελληνικής έκδοσης: Ιούνιος 2010 Ο Πέρσι Τζάκσον και η Κατάρα του Τιτάνα. Στα αγγλικά: Percy Jackson & the Olympians:The Titan's Curse Κυκλοφορία πρώτων αγγλικών εκδόσεων: 1 Μαΐου, 2007 Κυκλοφορία ελληνικής έκδοσης: Νοέμβριος 2010 Ο Πέρσι Τζάκσον και η μάχη του λαβύρινθου. Στα αγγλικά: Percy Jackson & the Olympians:The Battle of the Labyrinth Κυκλοφορία πρώτων αγγλικών εκδόσεων: 6 Μαΐου 2008 (Αμερική), 3 Ιουλίου, 2008 (Αγγλία) Κυκλοφορία ελληνικής έκδοσης: Ιούνιος 2011 Ο Πέρσι Τζάκσον και ο τελευταίος Ολύμπιος . Στα αγγλικά: Percy Jackson & the Olympians:The Last Olympian Κυκλοφορία πρώτων αγγλικών εκδόσεων: 5 Μαΐου, 2009 Κυκλοφορία ελληνικής έκδοσης: Νοέμβριος 2011 Η Κόκκινη Πυραμίδα (Απρίλιος 2013). Στα αγγλικά: The Ρed Pyramid (4 Μαΐου, 2010) Ο Πύρινος Θρόνος (Οκτώβριος 2013). Στα αγγλικά: The Throne of Fire (9 Μαΐου, 2011) Η Σκιά του Ερπετού (Ιανουάριος 2014). Στα αγγλικά: The Serpent's Sadow (1 Μαΐου, 2012) Τα 39 Στοιχεία:Ο Λαβύρινθος των Σκελετών. Στα αγγλικά: The 39 Clues:The Maze of Bones Κυκλοφορία πρώτων αγγλικών εκδόσεων: 9 Σεπτεμβρίου, 2008 Κυκλοφορία ελληνικής έκδοσης: Νοέμβριος 2009 1998 Shamus Award και Anthony Award για το βιβλίο Big Red Tequila 2008 Mark Twain Award για το βιβλίο Ο Πέρσι Τζάκσον και η κλοπή της αστραπής 2009 Mark Twain Award για το βιβλίο Ο Πέρσι Τζάκσον και η θάλασσα των τεράτων 2009 Rebecca Caudill Award για το βιβλίο Ο Πέρσι Τζάκσον και η κλοπή της αστραπής 2010 School Library Journal's Best Book για το βιβλίο Η Κόκκινη Πυραμίδα 2011 Children's Choice Book Awards: Συγγραφέας της Χρονιάς 2011 Wyoming Soaring Eagle Book Award για το βιβλίο Ο Τελευταίος Ολύμπιος 2011 Milner Award για τη σειρά Ο Πέρσι Τζάκσον και οι Ολύμπιοι 2012 Indian Paintbrush Award για το βιβλίο Η Κόκκινη Πυραμίδα 2013 Best Fiction Book for Children για το βιβλίο The Mark of Athena Επίσημη Ιστοσελίδα του Ρικ Ρίορνταν Αγγλόγλωσση Βικιπαίδεια